《和御制山居诗三首 其一》
明代·弘道

钟山云气近蓬莱，楼阁重重锦绣堆。兜率宫从天上降，桫椤花向月中开。

道林再世承恩泽，圜梧当关震法雷。祖道一丝悬九鼎，提持全仗出群材。

作者简介：弘道字存翁，号竺隐，桐乡密印寺僧。族姓沈，吴江人。洪武丙辰，住持杭州上天竺，注释《楞伽经》。后与楚石同被召入京，为僧录司左善世。辛未，告老，赐驿驰归。明年秋，跏趺而逝，世寿七十八岁。藏于天竺双桧峰云隐塔，独庵少师撰碑铭。